SL Uradni list Evropske unije L 12/1

UREDBA SVETA (EU) 2016/44

z dne 18. januarja 2016

o omejevalnih ukrepih zaradi razmer v Libiji in razveljavitvi Uredbe (EU) št. 204/2011

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti člena 215 Pogodbe,

ob upoštevanju Sklepa Sveta (SZVP) 2015/1333 z dne 31. julija 2015 o omejevalnih ukrepih zaradi razmer v Libiji in razveljavitvi Sklepa 2011/137/SZVP (1),

ob upoštevanju skupnega predloga visokega predstavnika Unije za zunanje zadeve in varnostno politiko ter Evropske komisije,

ob upoštevanju naslednjega:

(1) Svet je 28. februarja 2011 sprejel Sklep 2011/137/SZVP (2). V skladu z Resolucijo Varnostnega Sveta Združenih narodov (RVSZN) 1970 (2011) ter nadaljnjimi resolucijami je Sklep 2011/137/SZVP določil embargo na orožje, prepoved opreme za notranjo represijo ter omejitve glede sprejemanja nekaterih oseb in subjektov, povezanih s hudimi kršitvami človekovih pravic zoper osebe v Libiji, vključno s kršenjem mednarodnega prava z napadi na civilno prebivalstvo in objekte, ter zamrznitev sredstev in gospodarskih virov tem osebam in subjektom. Te fizične ali pravne osebe in subjekti so navedeni v prilogah k Sklepu 2011/137/SZVP. Zato je bil za zagotovitev zadevnih ukrepov potreben regulativni ukrep. Varnostni svet Združenih narodov (v nadaljnjem besedilu: Varnostni svet) je od takrat sprejel več dodatnih resolucij o Libiji, s katerimi je podaljšal ali spremenil omejevalne ukrepe ZN proti Libiji, med drugim RVSZN 2174 (2014), s katero je spremenil obseg embarga na orožje in razširil uporabo ukrepov prepovedi potovanj in zamrznitve sredstev, ter RVSZN 2213 (2015) v zvezi z zavezanostjo Varnostnega sveta suverenosti, neodvisnosti, ozemeljski nedotakljivosti in narodni enotnosti Libije.

(2) Svet je 26. maja 2015 sprejel Sklep (SZVP) 2015/818 (3) o spremembi Sklepa 2011/137/SZVP, da bi se upoštevala nadaljnje ogrožanje miru, stabilnosti ali varnosti v Libiji ter uspešna izvedba njene politične tranzicije. Sklep (SZVP) 2015/818 je upošteval tudi grožnjo, ki jo predstavljajo osebe in subjekti, ki imajo v lasti ali nadzirajo sredstva libijske države, ki so bila nezakonito prilaščena v času nekdanjega režima Moamerja Gadafija v Libiji in bi se lahko uporabila za ogrožanje miru, stabilnosti ali varnosti v Libiji oziroma za oviranje ali spodkopavanje uspešne izvedbe njene politične tranzicije. Svet je opravil celovit pregled seznamov oseb in subjektov, za katere veljata prepoved potovanja in zamrznitev sredstev, navedenih v prilogah II in III k Sklepu 2011/137/SZVP. Svet je 31. julija 2015 sprejel konsolidirani sklep (SZVP) 2015/1333 in razveljavil Sklep 2011/137/SZVP.

(3) Zaradi jasnosti bi bilo treba Uredbo Sveta (EU) št. 204/2011 (4), ki je bila spremenjena z več naknadnimi uredbami in izvedbenimi uredbami, konsolidirati v obliki nove uredbe.

(4) Zaradi posebne nevarnosti, ki jo predstavljajo razmere v Libiji za mednarodni mir in varnost v regiji, ter zaradi zagotovitve skladnosti s postopkom za spremembe in pregled prilog k Sklepu (SZVP) 2015/1333 bi moral pristojnost za spremembe seznamov iz prilog II in III k tej uredbi imeti Svet.

(5) Za izvajanje te uredbe in za zagotovitev čim večje pravne varnosti v Uniji bi bilo treba javnosti razkriti imena in druge ustrezne podatke o fizičnih in pravnih osebah, subjektih in organih, katerih sredstva in gospodarske vire je treba v skladu s to uredbo zamrzniti. Vsakršna obdelava osebnih podatkov bi morala biti skladna z Uredbo (ES) št. 45/2001 Evropskega parlamenta in Sveta (5) in Direktivo 95/46/ES Evropskega parlamenta in Sveta (6).

(6) Da se zagotovi učinkovitost ukrepov iz te uredbe, bi morala ta uredba začeti veljati takoj –

SPREJEL NASLEDNJO UREDBO:

Člen 1

V tej uredbi se uporabljajo naslednje opredelitve pojmov:

(a) „sredstva“ pomeni vse vrste finančnih sredstev in koristi, kar vključuje, vendar ni omejeno na: (i) gotovino, čeke, denarne terjatve, menice, denarna nakazila in druge plačilne instrumente; (ii) depozite pri finančnih institucijah ali drugih subjektih, stanja na računih, dolgove in zadolžnice; (iii) vrednostne papirje in dolžniške instrumente, s katerimi se javno ali zasebno trguje, vključno z delnicami in deleži, certifikati vrednostnih papirjev, obveznicami, dolžniškimi vrednostnimi papirji, nakupnimi boni, zadolžnicami in pogodbami na izvedene finančne instrumente; (iv) obresti, dividende ali druge prihodke iz premoženja ali vrednost, ustvarjeno s premoženjem; (v) kredit, pravico do pobota, garancije, garancije za dobro izvedbo ali druge finančne obveznosti; (vi) kreditna pisma, konosamente, kupoprodajne listine; (vii) dokumente o izkazani upravičenosti do sredstev ali finančnih virov;

(b) „zamrznitev sredstev“ pomeni preprečitev kakršnega koli premika, prenosa, spremembe ali uporabe sredstev, dostopa do njih ali kakršnega koli ravnanja z njimi, ki bi imelo za posledico kakršno koli spremembo v njihovi količini, znesku, lokaciji, lastništvu, posedovanju, značilnosti, namembnosti ali drugo spremembo, ki bi omogočila uporabo sredstev, vključno z upravljanjem portfeljev;

(c) „gospodarski viri“ pomeni vse vrste premoženja, opredmetenega ali neopredmetenega, premičnine ali nepremičnine, ki sicer niso sredstva, se pa lahko uporabijo za pridobitev sredstev, blaga ali storitev;

(d) „zamrznitev gospodarskih virov“ pomeni preprečitev njihove uporabe za pridobivanje sredstev, blaga ali storitev na kakršen koli način, kar vključuje, vendar ni omejeno na, njihovo prodajo, najem ali hipoteko;

(e) „tehnična pomoč“ pomeni vsako tehnično podporo pri popravilih, razvoju, proizvodnji, sestavljanju, preizkušanju, vzdrževanju ali drugih tehničnih storitvah in je lahko v obliki navodil, svetovanja, usposabljanja, prenosa praktičnega znanja ali spretnosti ali svetovalnih storitev; vključuje tudi ustne oblike pomoči;

(f) „Odbor za sankcije“ pomeni Odbor Varnostnega sveta Združenih narodov, ki je bil ustanovljen v skladu z odstavkom 24 RVSZN 1970 (2011);

(g) „ozemlje Unije“ pomeni ozemlja držav članic, na katerih se uporablja Pogodba, pod pogoji iz Pogodbe, vključno z njihovim zračnim prostorom;

(h) „plovila, uvrščena na seznam“ pomeni plovila, ki jih na seznam uvrsti Odbor za sankcije v skladu z odstavkom 11 RVSZN 2146 (2014), kot so navedena v Prilogi V k tej uredbi;

(i) „kontaktna točka vlade Libije“ pomeni kontaktno točko, ki jo imenuje vlada Libije, kakor je bila sporočena Odboru za sankcije v skladu z odstavkom 3 RVSZN 2146 (2014).

Člen 2

1. Prepovedano je:

(a) neposredno ali posredno prodajati, dobavljati, prenašati ali izvažati opremo iz Priloge I, ki bi se lahko uporabila za notranjo represijo, ne glede na to, ali izvira iz Unije ali ne, vsem osebam, subjektom ali organom v Libiji ali za uporabo v Libiji;

(b) zavestno in namerno sodelovati v dejavnostih, katerih namen ali učinek je izogibanje prepovedim iz točke (a).

2. Iz Libije je prepovedano kupovati, uvažati ali prevažati opremo iz Priloge I, ki bi se lahko uporabila za notranjo represijo, ne glede na to, ali izvira iz Libije ali ne.

3. Odstavek 1 se ne uporablja za zaščitna oblačila, vključno z zaščitnimi jopiči in vojaškimi čeladami, ki jih v Libijo zgolj za osebno uporabo začasno izvozijo osebje ZN, osebje Unije ali njenih držav članic, predstavniki medijev, humanitarni in razvojni delavci ter z njimi povezano osebje.

4. Z odstopanjem od odstavka 1 lahko pristojni organi držav članic iz Priloge IV odobrijo prodajo, dobavo, prenos ali izvoz opreme, ki bi se lahko uporabila za notranjo represijo, pod pogoji, ki se jim zdijo primerni, če ugotovijo, da je ta oprema namenjena izključno za humanitarne namene ali zaščito.

Člen 3

1. Prepovedano je:

(a) neposredno ali posredno zagotavljati tehnično pomoč, ki je povezana z blagom in tehnologijo s Skupnega seznama vojaškega blaga Evropske unije (7) (v nadaljnjem besedilu: Skupni seznam vojaškega blaga) ali z zagotavljanjem, proizvodnjo, vzdrževanjem in uporabo blaga s tega seznama, vsem osebam, subjektom ali organom v Libiji ali za uporabo v Libiji;

(b) neposredno ali posredno zagotavljati tehnično pomoč, ki je povezana z opremo iz Priloge I, ki bi se lahko uporabila za notranjo represijo, vsem osebam, subjektom ali organom v Libiji ali za uporabo v Libiji;

(c) neposredno ali posredno zagotavljati financiranje ali finančno pomoč, povezano z blagom in tehnologijo s Skupnega seznama vojaškega blaga ali iz Priloge I, vključno zlasti s subvencijami, posojili in zavarovanjem kreditnih izvoznih poslov, za kakršno koli prodajo, dobavo, prenos ali izvoz takšnega blaga ali tehnologije ali za kakršno koli zagotavljanje s tem povezane tehnične pomoči vsem osebam, subjektom ali organom v Libiji ali za uporabo v Libiji;

(d) neposredno ali posredno zagotavljati tehnično pomoč, financiranje ali finančno pomoč v zvezi z zagotavljanjem oboroženega najemniškega vojaškega osebja v Libiji ali za uporabo v Libiji;

(e) zavestno in namerno sodelovati v dejavnostih, katerih namen ali učinek je izogibanje prepovedim iz točk (a) do (d).

2. Z odstopanjem od odstavka 1 se te prepovedi ne uporabljajo za:

(a) zagotavljanje tehnične pomoči, financiranja ali finančne pomoči v zvezi z vojaško opremo, ki ni smrtonosna in je namenjena izključno za humanitarne namene ali zaščito;

(b) zaščitna oblačila, vključno z zaščitnimi jopiči in vojaškimičeladami, ki jih v Libijo zgolj za osebno uporabo začasno izvozijo osebje ZN, osebje Unije ali njenih držav članic, predstavniki medijev, humanitarni in razvojni delavci ter z njimi povezano osebje;

(c) zagotavljanje tehnične pomoči, financiranja ali finančne pomoči, ki je povezana z vojaško opremo, ki ni smrtonosna in je namenjena izključno za pomoč libijski vladi pri zagotavljanju varnosti ali razoroževanju.

3. Z odstopanjem od odstavka 1 ter če to vnaprej odobri Varnostni svet se te prepovedi ne uporabljajo za:

(a) zagotavljanje tehnične pomoči, financiranja ali finančne pomoči v zvezi z drugo prodajo in dobavo orožja in sorodnega materiala;

(b) zagotavljanje tehnične pomoči, financiranja ali finančne pomoči, ki je povezana z vojaško opremo, vključno z orožjem in sorodnim materialom, ki ne sodi na področje uporabe odstavka (a), in je namenjena izključno za pomoč libijski vladi pri zagotavljanju varnosti ali razoroževanju.

4. Z odstopanjem od odstavka 1 lahko pristojni organi držav članic, navedeni v Prilogi IV, dovolijo zagotovitev tehnične pomoči, financiranja in finančne pomoči v zvezi z opremo, ki bi se lahko uporabila za notranjo represijo, in sicer pod takšnimi pogoji kot se jim zdijo primerni, če ugotovijo, da je taka oprema namenjena izključno za humanitarne namene ali zaščito.

Člen 4

Poleg upoštevanja pravil, ki urejajo obveznost zagotavljanja informacij pred prihodom in pred odhodom, kakor so določena v ustreznih določbah v zvezi z vstopnimi in izstopnimi skupnimi deklaracijami ter s carinskimi deklaracijami v uredbah (ES) št. 450/2008 (8) in (EU) št. 952/2013 (9) Evropskega parlamenta in Sveta, oseba, ki zagotovi navedene informacije, za vse blago, ki prihaja na carinsko območje Unije iz Libije ali z njega odhaja v Libijo, izjavi, ali gre za blago s Skupnega seznama vojaškega blaga ali iz te uredbe, če je za izvoz tega blaga potrebna odobritev, pa navede podatke o izdanem izvoznem dovoljenju, da se prepreči prenos blaga in tehnologije, ki sta zajeta v Skupnem seznamu vojaškega blaga ali katerih dobava, prodaja, prenos, izvoz ali uvoz so prepovedani s to uredbo. Ti dodatni elementi se predložijo pristojnim carinskim organom zadevne državne članice pisno ali s carinsko deklaracijo, kakor je primerno.

Člen 5

1. Vsa sredstva in gospodarski viri, ki pripadajo fizičnim ali pravnim osebam, subjektom ali organom iz prilog II in III, so v njihovi lasti ali s katerimi ti razpolagajo ali jih nadzirajo, se zamrznejo.

2. Fizičnim ali pravnim osebam, subjektom ali organom iz prilog II in III ne smejo biti neposredno ali posredno dana na razpolago ali v njihovo korist nikakršna sredstva ali gospodarski viri.

3. Prepovedano je zavestno in namerno sodelovati v dejavnostih, katerih namen ali učinek je neposredno ali posredno izogibanje ukrepom iz odstavkov 1 in 2.

4. Vsa sredstva in gospodarski viri, ki so 16. septembra 2011 pripadali, bili v lasti ali s katerimi so razpolagali ali so jih nadzorovali subjekti iz Priloge VI in so se na ta dan nahajali zunaj Libije, so še naprej zamrznjeni.

Člen 6

1. Priloga II zajema fizične ali pravne osebe, subjekte in organe, ki jih je določil Varnostni svet ali Odbor za sankcije v skladu z odstavkom 22 RVSZN 1970 (2011), odstavkom 19, 22 ali 23 RVSZN 1973 (2011), odstavkom 4 RVSZN 2174 (2014) ali odstavkom 11 RVSZN 2213 (2015).

2. Priloga III zajema fizične ali pravne osebe, subjekte in organe, ki niso zajeti v Prilogi II:

(a) ki so udeleženi ali vpleteni pri odrejanju, nadzorovanju ali drugačnem usmerjanju hudih kršitev človekovih pravic zoper osebe v Libiji, tudi tako, da v nasprotju z mednarodnim pravom sodelujejo ali so udeleženi pri načrtovanju, poveljevanju, ukazovanju ali izvajanju napadov, vključno z zračnimi napadi, na civilno prebivalstvo ali objekte;

(b) ki so kršili ali so sodelovali pri kršitvah določb RVSZN 1970 (2011), RVSZN 1973 (2011) ali te uredbe;

(c) za katere je bilo ugotovljeno, da so bili vpleteni v represivne politike nekdanjega režima Moamerja Gadafija v Libiji ali so bili nekdaj drugače povezani s tem režimom in še vedno ogrožajo mir, stabilnost ali varnost v Libiji ali uspešno izvedbo politične tranzicije Libije;

(d) ki so udeleženi ali podpirajo dejanja, ki ogrožajo mir, stabilnost ali varnost v Libiji ali ovirajo ali spodkopavajo uspešno izvedbo politične tranzicije Libije, vključno z: (i) načrtovanjem, vodenjem ali izvajanjem dejanj v Libiji, s katerimi se krši veljavno mednarodno pravo na področju človekovih pravic ali mednarodno humanitarno pravo, ali dejanj, ki pomenijo kršitev človekovih pravic v Libiji; (ii) napadi na katero koli letališče ali kopensko ali morsko pristanišče v Libiji, na libijsko državno ustanovo ali objekt ali na tujo misijo v Libiji; (iii) podpiranjem oboroženih skupin ali kriminalnih združb z nezakonitim izkoriščanjem surove nafte ali katerih koli drugih naravnih virov v Libiji; (iv) grožnjami ali izvajanjem pritiskov zoper finančne institucije libijske države in libijsko državno naftno družbo ali kakršnim koli ukrepanjem, ki lahko povzroči ali ima za posledico nezakonito prilastitev sredstev libijske države; (v) kršenjem določb o embargu na orožje v Libiji iz UNSCR 1970 (2011) in člena 1 te uredbe ali pomočjo pri izogibanju tem določbam; (vi) so osebe, subjekti ali organi, ki delujejo za zgoraj navedene osebe, subjekte ali organe ali v njihovem imenu ali pod njihovim vodstvom, ali so subjekti ali organi, ki so v lasti ali pod nadzorom zgoraj navedenih oseb, subjektov ali organov ali tistih iz Priloge II ali III, ali

(e) imajo v lasti ali nadzirajo sredstva libijske države, ki so bila nezakonito prilaščena v času nekdanjega režima Moamerja Gadafija v Libiji in bi se lahko uporabila za ogrožanje miru, stabilnosti ali varnosti v Libiji oziroma za oviranje ali spodkopavanje uspešne izvedbe njene politične tranzicije.

3. V prilogah II in III so navedeni razlogi za uvrstitev oseb, subjektov in organov na seznam, kakor jih je določil Varnostni svet ali, v zvezi s Prilogo II, Odbor za sankcije.

4. V prilogah II in III so zajete morebitne razpoložljive informacije, ki so potrebne za identifikacijo zadevnih fizičnih ali pravnih oseb, subjektov in organov, kakor jih je določil Varnostni svet ali, v zvezi s Prilogo II, Odbor za sankcije. Pri fizičnih osebah so lahko te informacije tudi imena, vključno z vzdevki, datum in kraj rojstva, državljanstvo, številki potnega lista in osebne izkaznice, spol, naslov, če je znan, ter funkcija ali poklic. Glede pravnih oseb, subjektov in organov lahko take informacije vključujejo nazive, kraj in datum registracije, matično številko in sedež podjetja. V Prilogo II se vključi tudi datum uvrstitve na seznam s strani Varnostnega sveta ali Odbora za sankcije.

5. V Prilogi VI se navedejo razlogi za uvrstitev oseb, subjektov in organov iz člena 5(4) te uredbe, ki jih je določil Varnostni svet ali Odbor za sankcije.

Člen 7

Kar zadeva osebe, subjekte in organe, ki niso uvrščeni na seznama iz Priloge II ali III ter v katerih ima delež oseba, subjekt ali organ, uvrščen na zadevna seznama, obveznost zamrznitve sredstev in gospodarskih virov osebe, subjekta ali organa, uvrščenega na seznam, ne preprečuje osebam, subjektom ali organom, ki niso uvrščeni na seznam, da še naprej zakonito poslujejo, če to ne vključuje dajanja na razpolago kakršnih koli sredstev ali gospodarskih virov osebi, subjektu ali organu, ki je uvrščen na seznam.

Člen 8

1. Z odstopanjem od člena 5 lahko pristojni organi držav članic, navedeni na spletnih straneh iz Priloge IV, pod pogoji, ki se jim zdijo primerni, odobrijo sprostitev nekaterih zamrznjenih sredstev ali gospodarskih virov ali razpolaganje z nekaterimi sredstvi ali gospodarskimi viri, ko ugotovijo, da so zadevna sredstva ali gospodarski viri:

(a) potrebni za zadovoljevanje osnovnih potreb oseb iz Priloge II ali III ali člena 5(4) in njihovih vzdrževanih družinskih članov, vključno s plačili za živila, najemnine ali hipoteke, zdravila in zdravljenje, davke, zavarovalne premije ter stroške komunalnih storitev;

(b) namenjeni izključno za plačilo zmernih honorarjev in nadomestil za stroške zagotavljanja pravnih storitev;

(c) namenjeni izključno za plačilo pristojbin ali stroškov storitev za redno hranjenje ali vzdrževanje zamrznjenih sredstev ali gospodarskih virov,

pod pogojem, da je zadevna država članica, če se odobritev nanaša na osebo, subjekt ali organ iz Priloge II ali člena 5(4), o tej ugotovitvi in o nameri, da bo izdala odobritev, uradno obvestila Odbor za sankcije, ki v petih delovnih dneh od uradnega obvestila temu ni nasprotoval.

2. Z odstopanjem od člena 5 lahko pristojni organi držav članic, navedeni na spletnih straneh iz Priloge IV, pod ustreznimi pogoji odobrijo sprostitev nekaterih zamrznjenih sredstev ali gospodarskih virov ali razpolaganje z nekaterimi zamrznjenimi sredstvi ali gospodarskimi viri, ko ugotovijo, da so ta zamrznjena sredstva ali gospodarski viri potrebni za kritje izrednih izdatkov, če:

(a) se odobritev nanaša na osebo, subjekt ali organ iz Priloge II ali člena 5(4) in je zadevna država članica o tej ugotovitvi uradno obvestila Odbor za sankcije, ki je ugotovitev potrdil, ter

(b) se odobritev nanaša na osebo, subjekt ali organ iz Priloge III, pristojni organ pa je o razlogih, na podlagi katerih meni, da je treba izdati posamezno odobritev, obvestil pristojne organe drugih držav članic in Komisijo vsaj dva tedna pred izdajo odobritve.

Člen 9

1. Z odstopanjem od člena 5 lahko pristojni organi držav članic iz Priloge IV v zvezi z osebami, subjekti ali organi iz Priloge II in subjekti iz člena 5(4) odobrijo sprostitev nekaterih zamrznjenih sredstev ali gospodarskih virov, če so izpolnjeni naslednji pogoji:

(a) zadevna sredstva ali gospodarski viri so predmet sodne, upravne ali arbitražne zastavne pravice, ki je nastala, ali sodne, upravne ali arbitražne odločbe, ki je bila izdana: (i) pred datumom, ko je bila oseba, subjekt ali organ uvrščena na seznam iz Priloge II, ali (ii) pred datumom, ko je Varnostni svet subjekt iz člena 5(4) uvrstil na seznam;

(b) zadevna sredstva ali gospodarski viri se bodo uporabili izključno za poravnavo terjatev, ki so zavarovane s tako zastavno pravico ali priznane kot veljavne v taki sodbi, v mejah, določenih z veljavno zakonodajo in predpisi, ki urejajo pravice oseb s takimi terjatvami;

(c) zastavna pravica ali sodba ni v korist osebe, subjekta ali organa iz Priloge II ali III;

(d) priznanje zastavne pravice ali sodbe ni v nasprotju z javnim redom zadevne države članice ter

(e) država članica je o zastavni pravici ali sodbi uradno obvestila Odbor za sankcije.

2. Z odstopanjem od člena 5 lahko pristojni organi držav članic iz Priloge IV v zvezi z osebami, subjekti ali organi iz Priloge III odobrijo sprostitev nekaterih zamrznjenih sredstev ali gospodarskih virov, če so izpolnjeni naslednji pogoji:

(a) zadevna sredstva ali gospodarski viri so predmet arbitražne odločbe, izdane pred datumom, ko je bila fizična ali pravna oseba, subjekt ali organ iz člena 5 uvrščena na seznam v Prilogi III, ali sodne ali upravne odločbe, izdane v Uniji, ali sodne odločbe, izvršljive v zadevni državi članici, pred navedenim datumom ali po njem;

(b) zadevna sredstva ali gospodarski viri se bodo uporabili izključno za poravnavo terjatev, ki so zavarovane s takšno odločbo ali v takšni odločbi priznane kot veljavne, v mejah, določenih z veljavno zakonodajo in predpisi, ki urejajo pravice oseb s takimi terjatvami;

(c) odločba ni v korist fizične ali pravne osebe, subjekta ali organa iz Priloge II ali III ter

(d) priznanje odločbe ni v nasprotju z javnim redom zadevne države članice.

3. Zadevna državna članica obvesti druge države članice in Komisijo o vseh odobritvah, izdanih na podlagi tega člena.

Člen 10

Z odstopanjem od člena 5 lahko pristojni organi držav članic iz Priloge IV odobrijo sprostitev zamrznjenih sredstev ali gospodarskih virov, ki pripadajo osebam, subjektom ali organom iz Priloge III, ali dajanje na razpolago nekaterih sredstev ali gospodarskih virov osebam, subjektom ali organom iz Priloge III, pod pogoji, ki se jim zdijo primerni, če menijo, da je to potrebno za humanitarne namene, kot so zagotavljanje in omogočanje zagotavljanja humanitarne pomoči, dobava surovin in potrebščin, nujnih za zadovoljitev osnovnih potreb civilnega prebivalstva, vključno s hrano in kmetijskimi proizvodi za njeno proizvodnjo, zdravili ter dobavo električne energije, ali za evakuacije iz Libije. Zadevna država članica o odobritvah iz tega člena obvesti druge države članice in Komisijo v dveh tednih od odobritve.

Člen 11

1. Z odstopanjem od člena 5(4) lahko pristojni organi držav članic, navedeni na spletnih straneh iz Priloge IV, odobrijo sprostitev nekaterih zamrznjenih sredstev ali gospodarskih virov, če:

(a) bodo sredstva ali gospodarski viri uporabljeni za enega ali več naslednjih namenov: (i) humanitarne potrebe; (ii) gorivo, elektriko in vodo izključno za civilno uporabo; (iii) ponoven zagon libijske proizvodnje in prodaje ogljikovodikov; (iv) vzpostavitev, delovanje ali krepitev ustanov civilne vlade in civilne javne infrastrukture ali (v) lažjo ponovno vzpostavitev delovanja bančnega sektorja, vključno s podporo ali spodbujanjem mednarodne trgovine z Libijo;

(b) je zadevna država članica uradno obvestila Odbor za sankcije, da namerava odobriti dostop do sredstev ali gospodarskih virov, in če slednji v petih delovnih dnevih po takšnem uradnem obvestilu temu ni nasprotoval;

(c) je zadevna država članica uradno obvestila Odbor za sankcije, da ta sredstva ali gospodarski viri ne bodo dani na razpolago nobeni osebi, subjektu ali organu iz Priloge II ali III niti taka oseba, subjekt ali organ ne bo imel od njih koristi;

(d) se je zadevna država članica vnaprej posvetovala z libijskimi oblastmi o uporabi takšnih sredstev ali gospodarskih virov ter

(e) je zadevna država članica libijskim oblastem posredovala uradni obvestili, predloženi v skladu s točkama (b) in (c) tega odstavka, in libijske oblasti v petih delovnih niso nasprotovale sprostitvi takšnih sredstev ali gospodarskih virov.

2. Z odstopanjem od člena 5(4) in če je treba poravnati plačilo na podlagi pogodbe ali sporazuma, ki ga je sklenila zadevna oseba, subjekt ali organ, ali obveznosti, ki je nastala za zadevno osebo, subjekt ali organ, pred dnem, ko je Varnostni svet ali Odbor za sankcije to osebo, subjekt ali organ uvrstil na seznam, lahko pristojni organi držav članic, navedeni na spletnih straneh iz Priloge IV, pod pogoji, ki se jim zdijo primerni, odobrijo sprostitev nekaterih zamrznjenih sredstev ali gospodarskih virov, če so izpolnjeni naslednji pogoji:

(a) zadevni pristojni organ je ugotovil, da plačilo ne pomeni kršitve člena 5(2) niti ni v korist subjekta iz člena 5(4);

(b) zadevna država članica je deset delovnih dni vnaprej uradno obvestila Odbor za sankcije o nameri, da bo izdala odobritev.

Člen 12

1. Člen 5(2) se ne uporablja za prilive na zamrznjenih računih za:

(a) obresti ali druge dohodke na teh računih;

(b) plačila, zapadla na podlagi pogodb, sporazumov ali obveznosti, ki so bili sklenjeni ali so nastali pred datumom, ko je Odbor za sankcije, Varnostni svet ali Svet fizično ali pravno osebo, subjekt ali organ iz člena 5 uvrstil na seznam;

(c) plačila, zapadla na podlagi sodne, upravne ali arbitražne zastavne pravice ali sodbe, kakor je navedeno v členu 9(1); ali

(d) plačila, zapadla na podlagi sodnih, upravnih ali arbitražnih odločb, izdanih v Uniji ali izvršljivih v zadevni državi članici, kakor je navedeno v členu 9(2),

pod pogojem, da se vse take obresti, drugi dohodki in plačila zamrznejo v skladu s členom 5(1).

2. Člen 5(2) finančnim ali kreditnim institucijam v Uniji ne preprečuje knjiženja prilivov sredstev na zamrznjene račune, kadar gre za nakazila na račun fizične ali pravne osebe, subjekta ali organa, uvrščenega na seznam, pod pogojem, da se bodo zamrznili tudi vsi prilivi na take račune. Finančne ali kreditne institucije o vsaki taki transakciji brez odlašanja obvestijo zadevni pristojni organ.

Člen 13

Z odstopanjem od člena 5 in če mora oseba, subjekt ali organ iz Priloge II ali III poravnati plačilo na podlagi pogodbe ali sporazuma, ki ga je sklenila zadevna oseba, subjekt ali organ, ali obveznosti, ki je nastala za zadevno osebo, subjekt ali organ, pred dnem, ko je bila ta oseba, subjekt ali organ uvrščen na seznam, lahko pristojni organi držav članic, navedeni na spletnih straneh iz Priloge IV, pod pogoji, ki se jim zdijo primerni, odobrijo sprostitev nekaterih zamrznjenih sredstev ali gospodarskih virov, če so izpolnjeni naslednji pogoji:

(a) zadevni pristojni organ je ugotovil, da: (i) bo oseba, subjekt ali organ iz Priloge II ali III sredstva ali gospodarske vire uporabil za plačilo; (ii) plačilo ne pomeni kršitve člena 5(2);

(b) odobritev se nanaša na osebo, subjekt ali organ iz Priloge II in zadevna država članica je deset delovnih dni vnaprej uradno obvestila Odbor za sankcije o nameri, da bo izdala odobritev;

(c) odobritev se nanaša na osebo, subjekt ali organ iz Priloge III in zadevna država članica je vsaj dva tedna vnaprej uradno obvestila druge države članice in Komisijo o tej ugotovitvi in o nameri, da bo izdala odobritev.

Člen 14

Z odstopanjem od člena 5(2) lahko pristojni organi držav članic, navedeni na spletnih straneh iz Priloge IV, odobrijo dajanje na razpolago nekaterih sredstev ali gospodarskih virov pristaniškim upravam iz Priloge III v zvezi z izvrševanjem pogodb, ki so bile sklenjene pred 7. junijem 2011, razen pogodb v zvezi z nafto, plinom in rafiniranimi naftnimi proizvodi, in sicer do 15. julija 2011. Država članica o odobritvah iz tega člena obvesti druge države članice in Komisijo v dveh tednih od odobritve.

Člen 15

1. Prepovedano je natovarjanje, prevoz ali raztovarjanje surove nafte iz Libije na plovilih, uvrščenih na seznam, ki plujejo pod zastavo države članice, razen če to odobri pristojni organ te države članice po posvetovanju s kontaktno točko vlade Libije.

2. Prepovedano je sprejeti plovila, uvrščena na seznam, ali jim zagotoviti dostop do pristanišč na ozemlju Unije, če je tako določil Odbor za sankcije.

3. Ukrep iz odstavka 2 se ne uporablja, kadar je vstop v pristanišče na ozemlju Unije potreben zaradi pregleda, v nujnih primerih ali kadar se plovilo vrača v Libijo.

4. Državljanom držav članic ali z ozemlja držav članic je prepovedano opravljati storitve oskrbovanja plovil, uvrščenih na seznam, z gorivom ali drugimi zalogami ali katere koli druge storitve za taka plovila, vključno z oskrbo z gorivom ali drugimi zalogami, če je tako določil Odbor za sankcije.

5. Pristojni organi držav članic iz Priloge IV lahko odobrijo izjeme od ukrepa, uvedenega z odstavkom 4, kadar je to potrebno za humanitarne namene ali iz varnostnih razlogov ali kadar se plovilo vrača v Libijo. O vsaki taki odobritvi je treba pisno obvestiti Odbor za sankcije in Komisijo.

6. Prepovedane so finančne transakcije v zvezi s surovo nafto na krovu plovil, uvrščenih na seznam, vključno s prodajo surove nafte ali uporabo surove nafte kot kredita, ter sklenitev zavarovanja za prevoz surove nafte, če je tako določil Odbor za sankcije. Takšna prepoved se ne uporablja za sprejemanje pristaniških taks v primerih iz odstavka 3.

Člen 16

1. Zamrznitev sredstev in gospodarskih virov ali odklonitev dajanja sredstev ali gospodarskih virov na razpolago, izvedena v dobri veri, da je tako dejanje v skladu s to uredbo, ne povzroči nikakršne odgovornosti fizične ali pravne osebe, subjekta ali organa, ki jo uveljavlja, ali njegovih predstojnikov ali uslužbencev, razen če se dokaže, da je bila zamrznitev ali zadržanje sredstev in gospodarskih virov posledica malomarnosti.

2. Če fizične ali pravne osebe, subjekti ali organi niso vedeli, da bi lahko s svojim ravnanjem kršili ukrepe iz te uredbe, ali niso imeli utemeljenega razloga za sum, da tako ravnajo, za svoje ravnanje niso odgovorni.

Člen 17

1. V zvezi s pogodbami ali transakcijami, katerih izvedba je bila neposredno ali posredno, v celoti ali deloma ovirana zaradi ukrepov, uvedenih v skladu s to uredbo, se ne ugodi nobenemu zahtevku, vključno z zahtevki za nadomestilo škode ali kakršnimi koli drugimi zahtevki te vrste, kot je odškodninski zahtevek ali zahtevek za uveljavljanje garancije, zlasti zahtevek za podaljšanje dospelosti obveznice, garancije ali jamstva, predvsem finančne garancije ali finančnega jamstva v kakršni koli obliki, ki ga vložijo:

(a) osebe, subjekti ali organi iz Priloge II ali III;

(b) katera koli druga libijska oseba, subjekt ali organ, vključno z libijsko vlado;

(c) katera koli oseba, subjekt ali organ, ki deluje prek oseb, subjektov ali organov iz točke (a) ali (b) ali v njihovem imenu.

2. V vseh postopkih za uveljavitev zahtevka breme dokazovanja, da izpolnitev zahtevka ni prepovedana z odstavkom 1, nosi oseba, ki uveljavlja zahtevek.

3. Ta člen ne posega v pravico oseb, subjektov in organov iz odstavka 1 do sodne presoje zakonitosti neizpolnjevanja pogodbenih obveznosti v skladu s to uredbo.

Člen 18

1. Brez poseganja v veljavna pravila glede poročanja, zaupnosti in poklicne skrivnosti fizične in pravne osebe, subjekti in organi:

(a) pristojnemu organu države članice, v kateri prebivajo ali imajo sedež, kakor je naveden na spletni strani iz Priloge IV, nemudoma predložijo vse informacije, ki bi olajšale izvajanje te uredbe, kot so informacije o računih in zneskih, zamrznjenih v skladu s členom 5, in te informacije neposredno ali prek držav članic posredujejo Komisiji ter

(b) s temi pristojnimi organi sodelujejo pri kakršnem koli preverjanju teh informacij.

2. Vse informacije, poslane ali prejete v skladu s tem členom, se uporabijo samo za namene, za katere so bile poslane ali prejete.

3. Odstavek 2 ne preprečuje državam članicam, da v skladu s svojim nacionalnim pravom izmenjajo navedene informacije z ustreznimi organi Libije in drugih držav članic, kadar je to potrebno za pomoč pri izterjavi nezakonito prilaščenih sredstev.

Člen 19

Države članice in Komisija se nemudoma medsebojno obvestijo o ukrepih, sprejetih na podlagi te uredbe, in si posredujejo vse druge ustrezne informacije v zvezi s to uredbo, s katerimi razpolagajo, zlasti informacije v zvezi s kršenjem, težavami pri uveljavljanju ter sodbami, ki so jih izrekla nacionalna sodišča.

Člen 20

Komisija je pooblaščena, da:

(a) spremeni Prilogo IV na podlagi informacij, ki so jih predložile države članice;

(b) spremeni Prilogo V na podlagi sprememb Priloge V k Sklepu (SZVP) 2015/1333 in na podlagi ugotovitev Odbora za sankcije v skladu z odstavkoma 11 in 12 RVSZN 2146 (2014).

Člen 21

1. Če Varnostni svet ali Odbor za sankcije navedeta fizično ali pravno osebo, subjekt ali organ, Svet takšno fizično ali pravno osebo, subjekt ali organ vključi v Prilogo II.

2. Če Svet odloči, da bodo za fizično ali pravno osebo, subjekt ali organ veljali ukrepi iz člena 6(2), ustrezno spremeni Prilogo III.

3. Svet o svoji odločitvi in razlogih za uvrstitev na seznam obvesti fizično ali pravno osebo, subjekt ali organ iz odstavkov 1 in 2, bodisi neposredno, če je naslov znan, bodisi z objavo uradnega obvestila, s čimer takšni fizični ali pravni osebi, subjektu ali organu da možnost, da predloži pripombe.

4. Kadar se predložijo pripombe ali novi tehtni dokazi, Svet ponovno preuči svojo odločitev in o tem ustrezno obvesti zadevno fizično ali pravno osebo, subjekt ali organ iz odstavkov 1 in 2.

5. Če se ZN odločijo fizično ali pravno osebo, subjekt ali organ črtati s seznama ali pa spremeniti identifikacijske podatke fizične ali pravne osebe, subjekta ali organa s seznama, Svet ustrezno spremeni Prilogo II.

6. Seznam iz Priloge III se pregleduje v rednih časovnih presledkih, najmanj pa vsakih 12 mesecev.

Člen 22

1. Države članice določijo pravila o sankcijah, ki se uporabljajo za kršitve določb te uredbe, in sprejmejo vse potrebne ukrepe, da se zagotovi njihovo izvajanje. Te kazni morajo biti učinkovite, sorazmerne in odvračilne.

2. Države članice po začetku veljavnosti te uredbe nemudoma obvestijo Komisijo o teh pravilih in jo obveščajo o vseh poznejših spremembah.

Člen 23

Kadar ta uredba določa obveznost uradnega obveščanja Komisije, sporočanja Komisiji ali druge vrste komuniciranja z njo, se za tako komunikacijo uporabljajo naslov in drugi kontaktni podatki iz Priloge IV.

Člen 24

Ta uredba se uporablja:

(a) na ozemlju Unije, vključno z njenim zračnim prostorom;

(b) na vseh zrakoplovih ali vseh plovilih pod pristojnostjo ene od držav članic;

(c) za vse osebe na ozemlju ali zunaj ozemlja Unije, ki imajo državljanstvo ene od držav članic;

(d) za vse pravne osebe, subjekte ali organe, ki so registrirani ali ustanovljeni po pravu ene od držav članic;

(e) za vse pravne osebe, subjekte ali organe v zvezi z vsakim poslom, ki se v celoti ali delno opravi v Uniji.

Člen 25

Uredba (EU) št. 204/2011 se razveljavi. Sklicevanja na razveljavljeno uredbo se štejejo kot sklicevanja na to uredbo.

Člen 26

Ta uredba začne veljati dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 18. januarja 2016 Za Svet Predsednica F. MOGHERINI

(1) UL L 206, 1.8.2015, str. 34.

(2) Sklep Sveta 2011/137/SZVP z dne 28. februarja 2011 o omejevalnih ukrepih zaradi razmer v Libiji (UL L 58, 3.3.2011, str. 53).

(3) Sklep Sveta (SZVP) 2015/818 z dne 26. maja 2015 o spremembi Sklepa 2011/137/SZVP o omejevalnih ukrepih zaradi razmer v Libiji (UL L 129, 27.5.2015, str. 13).

(4) Uredba Sveta (EU) št. 204/2011 z dne 2. marca 2011 o omejevalnih ukrepih glede na razmere v Libiji (UL L 58, 3.3.2011, str. 1).

(5) Uredba (ES) št. 45/2001 Evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov (UL L 8, 12.1.2001, str. 1).

(6) Direktiva Evropskega parlamenta in Sveta 95/46/ES z dne 24. oktobra 1995 o varstvu posameznikov pri obdelavi osebnih podatkov in o prostem pretoku takih podatkov (UL L 281, 23.11.1995, str. 31).

(7) UL C 69, 18.3.2010, str. 19.

(8) Uredba (ES) št. 450/2008 Evropskega parlamenta in Sveta z dne 23. aprila 2008 o carinskem zakoniku Skupnosti (Modernizirani carinski zakonik) (UL L 145, 4.6.2008, str. 1).

(9) Uredba (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (UL L 269, 10.10.2013, str. 1).

PRILOGA I SEZNAM OPREME IZ ČLENOV 2, 3 IN 4, KI BI SE LAHKO UPORABILA ZA NOTRANJO REPRESIJO 1. Strelno orožje, strelivo in pripadajoči pribor: 1.1 strelno orožje, ki ni zajeto v ML 1 in ML 2 Skupnega seznama vojaškega blaga Evropske unije (1) (v nadaljnjem besedilu: Skupni seznam vojaškega blaga); 1.2 strelivo, posebej izdelano za strelno orožje iz točke 1.1, in posebej zanj izdelani sestavni deli. 1.3 namerilne naprave za orožje, ki niso zajete v Skupnem seznamu vojaškega blaga. 2. Bombe in granate, ki niso zajete v Skupnem seznamu vojaškega blaga. 3. Vozila: 3.1 vozila, opremljena z vodnimi topovi, posebej izdelana ali prirejena za obvladovanje nemirov. 3.2 vozila, posebej izdelana ali prirejena tako, da jih je mogoče naelektriti zaradi odganjanja protestnikov; 3.3 vozila, posebej izdelana ali prirejena za odstranjevanje ovir, vključno z gradbeno opremo z balistično zaščito; 3.4 vozila, posebej izdelana za prevoz ali prenos zapornikov in/ali pripornikov; 3.5 vozila, posebej izdelana za razporeditev mobilnih ovir; 3.6 sestavni deli za vozila iz točk 3.1 do 3.5, posebej izdelana za obvladovanje nemirov. Opomba 1: ta točka ne zajema vozil, posebej izdelanih za gašenje požarov. Opomba 2: v točki 3.5 pojem „vozila“ vključuje priklopnike. 4. Eksplozivne snovi in sorodna oprema: 4.1 oprema in naprave, posebej izdelane za sprožanje eksplozij z električnimi ali neelektričnimi sredstvi, vključno z napravami za vžig, detonatorji, netili, ojačevalci eksplozije in vžigalnimi vrvicami, ter posebej zanje izdelani sestavni deli; razen opreme in naprav, posebej izdelanih za določene komercialne namene, ki z eksplozivnimi sredstvi povzročajo sprožitev ali delovanje druge opreme ali naprav, katerih funkcija ni povzročanje eksplozij (npr. polnilci zračnih blazin pri avtomobilih, prenapetostna zaščita sprožilcev gasilnih škropilnih naprav); 4.2 eksplozivni naboji z linearnim rezalnim učinkom, ki niso zajeti v Skupnem seznamu vojaškega blaga; 4.3 drugi eksplozivi, ki niso zajeti v Skupnem seznamu vojaškega blaga, in naslednje sorodne snovi: (a) amatol; (b) nitroceluloza (z vsebnostjo več kot 12,5 % dušika); (c) nitroglikol; (d) pentaeritritol tetranitrat (PETN); (e) pikril klorid; (f) 2,4,6-trinitrotoluen (TNT). 5. Zaščitna oprema, ki ni zajeta v ML 13 Skupnega seznama vojaškega blaga: 5.1 zaščitni jopiči, ki so neprebojni in/ali zagotavljajo zaščito pred vbodi; 5.2 neprebojne zaščitne čelade, policijske čelade, policijski ščiti ter neprebojni ščiti. Opomba: ta točka ne zajema: — opreme, posebej izdelane za športne dejavnosti, — opreme, posebej izdelane za zahteve varnosti pri delu. 6. Simulatorji za vadbo uporabe strelnega orožja, ki niso zajeti v ML 14 Skupnega seznama vojaškega blaga, ter posebej zanje razvita programska oprema. 7. Naprave za nočno opazovanje in toplotno slikanje ter svetlobne ojačevalne cevi, razen tistih, ki so zajete v Skupnem seznamu vojaškega blaga. 8. Bodeča žica. 9. Vojaški noži, bojni noži in bajoneti z več kot 10 cm dolgim rezilom. 10. Proizvodna oprema, posebej izdelana za vse predmete s tega seznama. 11. Posebna tehnologija za razvoj, proizvodnjo ali uporabo predmetov s tega seznama. (1) UL C 69, 18.3.2010, str. 19.

PRILOGA II SEZNAM FIZIČNIH IN PRAVNIH OSEB, SUBJEKTOV ALI ORGANOV IZ ČLENA 6(1) A. Osebe 6. Ime: ABU ZAYD UMAR DORDA Naziv: ni na voljo. Opis: (a) funkcija: direktor službe za zunanjo varnost; b) vodja zunanje obveščevalne službe. Datum rojstva: ni na voljo. Kraj rojstva: ni na voljo. Verjeten vzdevek: ni na voljo. Manj verjeten vzdevek: ni na voljo. Državljanstvo: ni na voljo. Št. potnega lista: ni na voljo. Nacionalna matična št.: ni na voljo. Naslov: Libija (predviden status/lokacija: v priporu v Libiji). Datum uvrstitve na seznam: 26. februar 2011. Drugi podatki: uvrščen na seznam v skladu z odstavkom 15 Resolucije 1970 (prepoved potovanja). 17. marca 2011 uvrščen na seznam v skladu z odstavkom 17 Resolucije 1970 (zamrznitev sredstev). Dodatne informacije Zvest privrženec režima. Vodja zunanje obveščevalne službe. 7. Ime: ABU BAKR YUNIS JABIR Naziv: major general. Opis: funkcija: minister za obrambo. Datum rojstva: 1952. Kraj rojstva: Jalo, Libija. Verjeten vzdevek: ni na voljo. Manj verjeten vzdevek: ni na voljo. Državljanstvo: ni na voljo. Št. potnega lista: ni na voljo. Nacionalna matična št.: ni na voljo. Naslov: ni na voljo. Datum uvrstitve na seznam: 26. februar 2011. Drugi podatki: uvrščen na seznam v skladu z odstavkom 15 Resolucije 1970 (prepoved potovanja). 17. marca 2011 uvrščen na seznam v skladu z odstavkom 17 Resolucije 1970 (zamrznitev sredstev). Predviden status/lokacija: pokojni. Dodatne informacije Splošno odgovoren za delovanje oboroženih sil. 8. Ime: MATUQ MOHAMMED MATUQ Naziv: ni na voljo. Opis: funkcija: sekretar za javno infrastrukturo. Datum rojstva: 1956. Kraj rojstva: Khoms, Libija. Verjeten vzdevek: ni na voljo. Manj verjeten vzdevek: ni na voljo. Državljanstvo: ni na voljo. Št. potnega lista: ni na voljo. Nacionalna matična št.: ni na voljo. Naslov: ni na voljo. Datum uvrstitve na seznam: 26. februar 2011. Drugi podatki: uvrščen na seznam v skladu z odstavkom 15 Resolucije 1970 (prepoved potovanja). 17. marca 2011 uvrščen na seznam v skladu z odstavkom 17 Resolucije 1970 (zamrznitev sredstev). Predviden status/lokacija: neznana, predvidoma zajet. Dodatne informacije Visoki član režima. Sodeloval je z revolucionarnimi odbori. V preteklosti je bil udeležen pri zatiranju nasprotnikov režima in nasilju. 9. Ime: AISHA MUAMMAR MUHAMMED ABU MINYAR QADHAFI Naziv: ni na voljo. Opis: ni na voljo. Datum rojstva: 1978. Kraj rojstva: Tripoli, Libija. Verjeten vzdevek: Aisha Muhammed Abdul Salam (številka potnega lista: 215215). Manj verjeten vzdevek: ni na voljo. Državljanstvo: ni na voljo. Št. potnega lista: 428720. Nacionalna matična št.: ni na voljo. Naslov: Sultanat Oman (predviden status/lokacija: Sultanat Oman). Datum uvrstitve na seznam: 26. februar 2011.Drugi podatki: uvrščena na seznam v skladu z odstavkoma 15 in 17 Resolucije 1970 (prepoved potovanja, zamrznitev sredstev). Dodatne informacije Tesno povezana z režimom. S potovanjem je kršila odstavek 15 Resolucije 1970, kot je v vmesnem poročilu leta 2013 navedla skupina strokovnjakov za Libijo. 10. Ime: HANNIBAL MUAMMAR QADHAFI Naziv: ni na voljo. Opis: ni na voljo. Datum rojstva: 20 september 1975. Kraj rojstva: Tripoli, Libija. Verjeten vzdevek: ni na voljo. Manj verjeten vzdevek: ni na voljo. Državljanstvo: ni na voljo. Številka potnega lista: B/002210. Nacionalna matična št.: ni na voljo. Naslov: Alžirija (predviden status/lokacija: Alžirija). Datum uvrstitve na seznam: 26. februar 2011. Drugi podatki: uvrščen na seznam v skladu z odstavkoma 15 in 17 Resolucije 1970 (prepoved potovanja, zamrznitev sredstev). Dodatne informacije Tesno povezan z režimom. 11. Ime: KHAMIS MUAMMAR QADHAFI Naziv: ni na voljo. Opis: ni na voljo. Datum rojstva: 1978. Kraj rojstva: Tripoli, Libija. Verjeten vzdevek: ni na voljo. Manj verjeten vzdevek: ni na voljo. Državljanstvo: ni na voljo. Št. potnega lista: ni na voljo. Nacionalna matična št.: ni na voljo. Naslov: ni na voljo. Datum uvrstitve na seznam: 26. februar 2011. Drugi podatki: uvrščen na seznam v skladu z odstavkoma 15 in 17 Resolucije 1970 (prepoved potovanja, zamrznitev sredstev). Predviden status/lokacija: pokojni. Dodatne informacije Tesno povezan z režimom. Poveljnik vojaških enot, udeleženih pri nasilju nad protestniki. 12. Ime: MOHAMMED MUAMMAR QADHAFI Naziv: ni na voljo. Opis: ni na voljo. Datum rojstva: 1970. Kraj rojstva: Tripoli, Libija. Verjeten vzdevek: ni na voljo. Manj verjeten vzdevek: ni na voljo. Državljanstvo: ni na voljo. Št. potnega lista: ni na voljo. Nacionalna matična št.: ni na voljo. Naslov: Sultanat Oman (predviden status/lokacija: Sultanat Oman). Datum uvrstitve na seznam: 26. februar 2011. Drugi podatki: uvrščen na seznam v skladu z odstavkoma 15 in 17 Resolucije 1970 (prepoved potovanja, zamrznitev sredstev). Dodatne informacije Tesno povezan z režimom. 13. Ime: MUAMMAR MOHAMMED ABU MINYAR QADHAFI Naziv: ni na voljo. Opis: vodja revolucije, vrhovni poveljnik oboroženih sil. Datum rojstva: 1942. Kraj rojstva: Sirte, Libija. Verjeten vzdevek: ni na voljo. Manj verjeten vzdevek: ni na voljo. Državljanstvo: ni na voljo. Št. potnega lista: ni na voljo. Nacionalna matična št.: ni na voljo. Naslov: ni na voljo. Datum uvrstitve na seznam: 26. februar 2011. Drugi podatki: uvrščen na seznam ZN v skladu z odstavkoma 15 in 17 Resolucije 1970 (prepoved potovanja, zamrznitev sredstev). Predviden status/lokacija: pokojni. Dodatne informacije Odgovoren za izdajanje povelj za nasilje nad protestniki in za kršenje človekovih pravic. 14. Ime: MUTASSIM QADHAFI Naziv: ni na voljo. Opis: svetovalec za nacionalno varnost. Datum rojstva: 1976. Kraj rojstva: Tripoli, Libija. Verjeten vzdevek: ni na voljo. Manj verjeten vzdevek: ni na voljo. Državljanstvo: ni na voljo. Št. potnega lista: ni na voljo. Nacionalna matična št.: ni na voljo. Naslov: ni na voljo. Datum uvrstitve na seznam: 26. februar 2011. Drugi podatki: uvrščen na seznam v skladu z odstavkoma 15 in 17 Resolucije 1970 (prepoved potovanja, zamrznitev sredstev). Predviden status/lokacija: pokojni. Dodatne informacije Tesno povezan z režimom. 15. Ime: SAADI QADHAFI Naziv: ni na voljo. Opis: poveljnik posebnih sil. Datum rojstva: a) 27 maj 1973; b) 1. januar 1975. Kraj rojstva: Tripoli, Libija. Verjeten vzdevek: ni na voljo. Manj verjeten vzdevek: ni na voljo. Državljanstvo: ni na voljo. Št. potnega lista: a) 014797; b) 524521. Nacionalna matična št.: ni na voljo. Naslov: Libija (v priporu). Datum uvrstitve na seznam: 26. februar 2011. Drugi podatki: uvrščen na seznam v skladu z odstavkom 15 Resolucije 1970 (prepoved potovanja). 17. marca 2011 uvrščen na seznam v skladu z odstavkom 17 Resolucije 1970 (zamrznitev sredstev). Dodatne informacije Tesno povezan z režimom. Poveljnik vojaških enot, udeleženih pri nasilju nad protestniki. 16. Ime: SAIF AL-ARAB QADHAFI Naziv: ni na voljo. Opis: ni na voljo. Datum rojstva: 1982. Kraj rojstva: Tripoli, Libija. Verjeten vzdevek: ni na voljo. Manj verjeten vzdevek: ni na voljo. Državljanstvo: ni na voljo. Št. potnega lista: ni na voljo. Nacionalna matična št.: ni na voljo. Naslov: ni na voljo. Datum uvrstitve na seznam: 26. februar 2011. Drugi podatki: uvrščen na seznam v skladu z odstavkom 15 Resolucije 1970 (prepoved potovanja). 17. marca 2011 uvrščen na seznam v skladu z odstavkom 17 Resolucije 1970 (zamrznitev sredstev). Predviden status/lokacija: pokojni. Dodatne informacije Tesno povezan z režimom. 17. Ime: SAIF AL-ISLAM QADHAFI Naziv: ni na voljo. Opis: direktor Qadhafi Foundation. Datum rojstva: 25. junij 1972.Kraj rojstva: Tripoli, Libija. Verjeten vzdevek: ni na voljo. Manj verjeten vzdevek: ni na voljo. Državljanstvo: ni na voljo. Številka potnega lista: B014995. Nacionalna matična št.: ni na voljo. Naslov: Libija (predviden status/lokacija: v priporu v Libiji). Datum uvrstitve na seznam: 26. februar 2011. Drugi podatki: uvrščen na seznam v skladu z odstavkoma 15 in 17 Resolucije 1970 (prepoved potovanja, zamrznitev sredstev). Dodatne informacije Tesno povezan z režimom. Javno hujskanje k nasilju nad protestniki. 18. Ime: ABDULLAH AL-SENUSSI Naziv: polovnik. Opis: direktor vojaške obveščevalne službe. Datum rojstva: 1949. Kraj rojstva: Sudan. Verjeten vzdevek: a) Abdoullah Ould Ahmed (št. potnega lista: B0515260; datum rojstva: 1948; kraj rojstva: Anefif (Kidal), Mali; datum izdaje: 10. januar 2012; kraj izdaje: Bamako, Mali; datum poteka veljavnosti: 10. januar 2017); b) Abdoullah Ould Ahmed (malijska identifikacijska številka 073/SPICRE; kraj rojstva: Anefif, Mali; datum izdaje: 6. december 2011; kraj izdaje: Essouck, Mali). Manj verjeten vzdevek: ni na voljo. Državljanstvo: ni na voljo. Št. potnega lista: ni na voljo. Nacionalna matična št.: ni na voljo. Naslov: Libija (predviden status/lokacija: v priporu v Libiji). Datum uvrstitve na seznam: 26. februar 2011. Drugi podatki: uvrščen na seznam v skladu z odstavkom 15 Resolucije 1970 (prepoved potovanja). 17. marca 2011 uvrščen na seznam v skladu z odstavkom 17 Resolucije 1970 (zamrznitev sredstev). Dodatne informacije Vpleten v vojaško obveščevanje pri zatiranju protestov. V preteklosti naj bi bil med drugim vpleten v pokol v zaporu Abu Selim. Obsojen v odsotnosti za bombni napad na letalo družbe UTA. Svak Moamerja Gadafija. 19. Ime: SAFIA FARKASH AL-BARASSI Naziv: ni na voljo. Opis: ni na voljo. Datum rojstva: okrog leta 1952. Kraj rojstva: Al Baida, Libija. Verjeten vzdevek: Safia Farkash Mohammed Al-Hadad, rojen 1. januarja 1953 (št. omanskega potnega lista 03825239). Manj verjeten vzdevek: ni na voljo. Državljanstvo: ni na voljo. Št. potnega lista: 03825239. Nacionalna matična št.: ni na voljo. Naslov: Sultanat Oman. Datum uvrstitve na seznam: 24. junij 2011. Drugi podatki: uvrščena na seznam v skladu z odstavkom 15 Resolucije 1970 in odstavkom 19 Resolucije 1973 (prepoved potovanja, zamrznitev sredstev). Dodatne informacije Veliko osebno bogastvo, ki bi se lahko uporabilo za namene režima. Njena sestra Fatima FARKASH je poročena z ABDALLAHOM SANUSSIJEM, vodjo libijske vojaške obveščevalne službe. 20. Ime: ABDELHAFIZ ZLITNI Naziv: ni na voljo. Opis: a) minister za načrtovanje in finance v vladi polkovnika Gadafija; b) sekretar splošnega ljudskega odbora za finance in načrtovanje; c) začasni vodja centralne banke Libije. Datum rojstva: 1935. Kraj rojstva: ni na voljo. Verjeten vzdevek: ni na voljo. Manj verjeten vzdevek: ni na voljo. Državljanstvo: ni na voljo. Št. potnega lista: ni na voljo. Nacionalna matična št.: ni na voljo. Naslov: ni na voljo. Datum uvrstitve na seznam: 24. junij 2011. Drugi podatki: uvrščen na seznam v skladu z odstavkom 15 Resolucije 1970 in odstavkom 19 Resolucije 1973 (prepoved potovanja, zamrznitev sredstev). Dodatne informacije Vpleten v nasilje nad protestniki. Sekretar splošnega ljudskega odbora za finance in načrtovanje. Zlitni trenutno opravlja funkcijo začasnega vodje centralne banke Libije. Pred tem je bil predsednik nacionalne naftne družbe. Po naših informacijah naj bi bil trenutno vpleten v poskuse zbiranja finančnih sredstev za režim, s katerimi bi ponovno napolnili rezerve centralne banke, ki so bile porabljene za oskrbovanje sedanje vojaške kampanje.

PRILOGA III SEZNAM FIZIČNIH IN PRAVNIH OSEB, SUBJEKTOV ALI ORGANOV IZ ČLENA 6(2) A. Osebe Ime Podatki za ugotavljanje identitete Razlogi Datum uvrstitve na seznam 1. ABDUSSALAM, Abdussalam Mohammed Funkcija: vodja dejavnosti za boj proti terorizmu v službi za zunanjo varnost. Datum rojstva: 1952. Kraj rojstva: Tripoli, Libija. Pomemben član revolucionarnega odbora. Tesni sodelavec Moamerja Gadafija. Tesno povezan z nekdanjim režimom Moamerja Gadafija. 28.2.2011 2. ABU SHAARIYA Funkcija: namestnik vodje službe za zunanjo varnost. Svak Moamerja Gadafija. Pomemben član Gadafijevega režima in kot tak tesno povezan z nekdanjim režimom Moamerja Gadafija. 28.2.2011 3. ASHKAL, Omar Funkcija: vodja gibanja revolucionarnih odborov. Kraj rojstva: Sirte, Libija. Domnevni status: umorjen avgusta 2014 v Egiptu Revolucionarni odbori so vpleteni v nasilje nad protestniki. Tesno povezan z nekdanjim režimom Moamerja Gadafija. 28.2.2011 4. ALSHARGAWI, Bashir Saleh Bashir Datum rojstva: 1946. Kraj rojstva: Traghen. Vodja kabineta Moamerja Gadafija. Tesno povezan z nekdanjim režimom Moamerja Gadafija. 28.2.2011 5. TOHAMI, General Khaled Datum rojstva: 1946. Kraj rojstva: Genzur. Nekdanji direktor službe za notranjo varnost. Tesno povezan z nekdanjim režimom Moamerja Gadafija. 28.2.2011 6. FARKASH, Mohammed Boucharaya Datum rojstva: 1. julij 1949. Kraj rojstva: Al-Baida. Nekdanji direktor obveščevalne dejavnosti v službi za zunanjo varnost. Tesno povezan z nekdanjim režimom Moamerja Gadafija. 28.2.2011 7. EL-KASSIM ZOUAI, Mohamed Abou Nekdanji generalni sekretar Generalnega ljudskega kongresa. Tesno povezan z nekdanjim režimom Moamerja Gadafija. 21.3.2011 8. AL-MAHMOUDI, Baghdadi Predsednik vlade polkovnika Gadafija. Tesno povezan z nekdanjim režimom Moamerja Gadafija. 21.3.2011 9. HIJAZI, Mohamad Mahmoud Minister za zdravje in okolje v vladi polkovnika Gadafija. Tesno povezan z nekdanjim režimom Moamerja Gadafija. 21.3.2011 10. HOUEJ, Mohamad Ali Datum rojstva: 1949. Kraj rojstva: Al-Azizia (blizu Tripolija). Minister za industrijo, gospodarstvo in trgovino v vladi polkovnika Gadafija. Tesno povezan z nekdanjim režimom Moamerja Gadafija. 21.3.2011 11. AL-GAOUD, Abdelmajid Datum rojstva: 1943. Minister za kmetijstvo ter živalske in pomorske vire v vladi polkovnika Gadafija. Tesno povezan z nekdanjim režimom Moamerja Gadafija. 21.3.2011 12. AL-CHARIF, Ibrahim Zarroug Minister za socialne zadeve v vladi polkovnika Gadafija. Tesno povezan z nekdanjim režimom Moamerja Gadafija. 21.3.2011 13. FAKHIRI, Abdelkebir Mohamad Datum rojstva: 4. maj 1963. Številka potnega lista: B/014965 (veljaven do konca 2013). Minister za šolstvo, visoko šolstvo in raziskave v vladi polkovnika Gadafija. Tesno povezan z nekdanjim režimom Moamerja Gadafija. 21.3.2011 14. MANSOUR, Abdallah Datum rojstva: 8.7.1954. Številka potnega lista: B/014924 (veljaven do konca 2013). Nekdanji tesen sodelavec polkovnika Gadafija, ki je imel vodilno vlogo v varnostni službi in bil direktor radiotelevizije. Tesno povezan z nekdanjim režimom Moamerja Gadafija. 21.3.2011 15. Polkovnik Taher Juwadi Funkcija: četrti v hierarhiji poveljevanja revolucionarne garde. Polkovnik. Ključni član Gadafijevega režima. Kot tak tesno povezan z nekdanjim režimom Moamerja Gadafija. 23.5.2011 16. AL-BAGHDADI, dr. Abdulqader Mohammed Vodja urada za zvezo revolucionarnih odborov. Revolucionarni odbori so vpleteni v nasilje nad protestniki. Tesno povezan z nekdanjim režimom Moamerja Gadafija. 28.2.2011 17. DIBRI, Abdulqader Yusef Funkcija: vodja osebnih varnostnikov Moamerja Gadafija. Datum rojstva: 1946. Kraj rojstva: Houn, Libija. Odgovoren za varnost režima. V preteklosti je usmerjal nasilje nad nasprotniki režima. Tesno povezan z nekdanjim režimom Moamerja Gadafija. 28.2.2011 18. QADHAF AL-DAM, Sayyid Mohammed Datum rojstva: 1948. Kraj rojstva: Sirte, Libija. Bratranec Moamerja GADAFIJA. V osemdesetih letih 20. stoletja je bil udeležen pri atentatih na nasprotnike režima, domnevno pa je odgovoren tudi za več smrtnih žrtev v Evropi. Domnevno naj bi sodeloval tudi pri nabavi orožja. Tesno povezan z nekdanjim režimom Moamerja Gadafija. 28.2.2011 19. AL QADHAFI, Quren Salih Quren Nekdanji libijski veleposlanik v Čadu. Iz Čada je odšel na območje Sabha. Neposredno je sodeloval pri novačenju in koordiniranju najemniških vojakov za režim. Tesno povezan z nekdanjim režimom Moamerja Gadafija. 12.4.2011 20. AL KUNI, polkovnik Amid Husain Predviden status/lokacija: južna Libija. Nekdanji guverner Ghata (južna Libija). Neposredno vpleten v novačenje plačancev. Tesno povezan z nekdanjim režimom Moamerja Gadafija. 12.4.2011 B. Subjekti Ime: Podatki za identifikacijo Razlogi Datum uvrstitve na seznam 1. Libyan Arab African Investment Company – LAAICO Spletno mesto: http://www.laaico.com Družba je bila ustanovljena leta 1981. 76351 Janzour-Libija; 81370 Tripoli-Libija. Tel.: 00 218 (21) 4890146 – 4890586 – 4892613; faks: 00 218 (21) 4893800 – 4891867; e-pošta: info@laaico.com Pod nadzorom režima Moamerja Gadafija in morebiten vir financiranja tega režima. 21.3.2011 2. Sklad Gadafi za dobrodelna združenja in razvoj (Fondation Qadhafi pour les associations caritatives et le développement) Kontaktni podatki uprave: Hay Alandalus – Jian St. – Tripoli – PoBox: 1101 – LIBYA. Tel.: (+218) 214778301; fax: (+218) 214778766; e-pošta: info@gicdf.org Pod nadzorom režima Moamerja Gadafija in morebiten vir financiranja tega režima. 21.3.2011 3. Sklad Waatassimou (Fondation Waatassimou) Sedež v Tripoliju. Pod nadzorom režima Moamerja Gadafija in morebiten vir financiranja tega režima. 21.3.2011 4. Generalni urad libijske radiotelevizije Kontaktni podatki: tel.: 00 218 21 444 59 26; 00 21 444 59 00; faks: 00 218 21 340 21 07 http://www.ljbc.net; e-pošta: info@ljbc.net Z udeležbo v kampanjah dezinformiranja v okviru izvajanja nasilja nad protestniki javno hujskal k sovraštvu in nasilju. 21.3.2011 5. Revolucionarna straža Vpletena v nasilje nad protestniki. 21.3.2011 6. Libyan Agricultural Bank (znana tudi kot Agricultural Bank; znana tudi kot Al Masraf Al Zirae Agricultural Bank; znana tudi kot Al Masraf Al Zirae; znana tudi kot Libyan Agricultural Bank) El Ghayran Area, Ganzor El Sharqya, P.O. Box 1100, Tripoli, Libija; Al Jumhouria Street, East Junzour, Al Gheran, Tripoli, Libija; e-pošta: agbank@agribankly.org; SWIFT/BIC AGRULYLT (Libija); tel.: (218)214870586 tel.: (218) 214870714 tel.: (218) 214870745 tel.: (218) 213338366 tel.: (218) 213331533 tel.: (218) 213333541 tel.: (218) 213333544; tel.: (218) 213333543 tel.: (218) 213333542 faks: (218) 214870747; faks: (218) 214870767; faks: (218) 214870777; faks: (218) 213330927; faks: (218) 213333545. Libijska hčerinska družba centralne banke Libije. 12.4.2011 7. Al-Inma Holding Co. for Services Investments Libijska podružnica Sklada za ekonomski in socialni razvoj. 12.4.2011 8. Al-Inma Holding Co. For Industrial Investments Libijska podružnica Sklada za ekonomski in socialni razvoj. 12.4.2011 9. Al-Inma Holding Company for Tourism Investment Hasan al-Mashay Street (off al-Zawiyah Street); tel.: (218) 213345187; faks: +218.21.334.5188; e-pošta: info@ethic.ly Libijska podružnica Sklada za ekonomski in socialni razvoj. 12.4.2011 10. Al-Inma Holding Co. for Construction and Real Estate Developments Libijska podružnica Sklada za ekonomski in socialni razvoj. 12.4.2011 11. LAP Green Networks (znana tudi kot LAP Green Holding Company) Libijska podružnica libijskega naložbenega portfelja za Afriko (Libyan Africa Investment Portfolio). 12.4.2011 12. Sabtina Ltd 530-532 Elder Gate, Elder House, Milton Keynes, UK. Drugi podatki: reg.št. 01794877 (UK). Podružnica libijskega državnega sklada (Libyan Investment Authority), registrirana v UK. 12.4.2011 13. Ashton Global Investments Limited Woodbourne Hall, PO Box 3162, Road Town, Tortola, Britanski Deviški otoki. Drugi podatki: reg. št. 1510484 (BVI). Podružnica libijskega državnega sklada (Libyan Investment Authority), registrirana na Britanskih Deviških otokih. 12.4.2011 14. Capitana Seas Limited Subjekt v lasti Saadi Gadafi, registriran na Britanskih Deviških otokih. 12.4.2011 15. Kinloss Property Limited Woodbourne Hall, PO Box 3162, Road Town, Tortola, Britanski Deviški otoki. Drugi podatki: reg. št. 1534407 (BVI) Podružnica libijskega državnega sklada (Libyan Investment Authority), registrirana na Britanskih Deviških otokih. 12.4.2011 16. Baroque Investments Limited c/o ILS Fiduciaries (IOM) Ltd, First Floor, Millennium House, Victoria Road, Douglas, Otok Man (Isle of Man – IOM). Drugi podatki: reg. št. 59058C (IOM). Podružnica libijskega državnega sklada (Libyan Investment Authority), registrirana na Otoku Man. 12.4.2011

PRILOGA IV SEZNAM PRISTOJNIH ORGANOV DRŽAV ČLANIC IZ ČLENOV 8(1), 9(1), 13 IN 18(1) TER NASLOV ZA POŠILJANJE URADNIH OBVESTIL EVROPSKI KOMISIJI (a) Pristojni organi posameznih držav članic: BELGIJA http://www.diplomatie.be/eusanctions BOLGARIJA http://www.mfa.bg/en/pages/135/index.html ČEŠKA http://www.mfcr.cz/mezinarodnisankce DANSKA http://um.dk/da/politik-og-diplomati/retsorden/sanktioner/ NEMČIJA http://www.bmwi.de/DE/Themen/Aussenwirtschaft/aussenwirtschaftsrecht,did=404888.html ESTONIJA http://www.vm.ee/est/kat_622/ IRSKA http://www.dfa.ie/home/index.aspx?id=28519 GRČIJA http://www.mfa.gr/en/foreign-policy/global-issues/international-sanctions.html ŠPANIJA http://www.exteriores.gob.es/Portal/es/PoliticaExteriorCooperacion/GlobalizacionOportunidadesRiesgos/Documents/ORGANISMOS%20COMPETENTES%20SANCIONES%20INTERNACIONALES.pdf FRANCIJA http://www.diplomatie.gouv.fr/autorites-sanctions/ HRVAŠKA http://www.mvep.hr/sankcije ITALIJA http://www.esteri.it/MAE/IT/Politica_Europea/Deroghe.htm CIPER http://www.mfa.gov.cy/sanctions LATVIJA http://www.mfa.gov.lv/en/security/4539 LITVA http://www.urm.lt/sanctions LUKSEMBURG http://www.mae.lu/sanctions MADŽARSKA http://2010-2014.kormany.hu/download/b/3b/70000/ENSZBT-ET-szankcios-tajekoztato.pdf MALTA https://www.gov.mt/en/Government/Government%20of%20Malta/Ministries%20and%20Entities/Officially%20Appointed%20Bodies/Pages/Boards/Sanctions-Monitoring-Board-.aspx NIZOZEMSKA http://www.rijksoverheid.nl/onderwerpen/internationale-sancties AVSTRIJA http://www.bmeia.gv.at/view.php3?f_id=12750&LNG=en&version= POLJSKA http://www.msz.gov.pl PORTUGALSKA http://www.portugal.gov.pt/pt/os-ministerios/ministerio-dos-negocios-estrangeiros/quero-saber-mais/sobre-o-ministerio/medidas-restritivas/medidas-restritivas.aspx ROMUNIJA http://www.mae.ro/node/1548 SLOVENIJA http://www.mzz.gov.si/si/omejevalni_ukrepi SLOVAŠKA http://www.mzv.sk/sk/europske_zalezitosti/europske_politiky-sankcie_eu FINSKA http://formin.finland.fi/kvyhteistyo/pakotteet ŠVEDSKA http://www.ud.se/sanktioner ZDRUŽENO KRALJESTVO https://www.gov.uk/sanctions-embargoes-and-restrictions (b) Naslov za pošiljanje uradnih obvestil Evropski komisiji ali druge vrste komuniciranja z njo: European Commission Foreign Policy Instruments Service CHAR 12/106 B-1049 Bruxelles/Brussel Belgium E-naslov: relex-sanctions@ec.europa.eu Telefon: +32 22955585. Telefaks: +32 22990873

PRILOGA V SEZNAM PLOVIL IZ TOČKE (H) ČLENA 1 IN ČLENA 15 TER VELJAVNI UKREPI, KI JIH DOLOČI ODBOR ZA SANKCIJE